|  |  |
| --- | --- |
| **Til**  **Møtedato**  **Saksnummer**  **Sakstype**  **Saksbehandler** | **​​Helsedatarådet​**  **​​26.09.2024​**  **​​15/24 ​**  **Orientering**  **Stein Olav Gystad** |

**HD7 Gjennomgang av indikatorer og rapportering**

**​​Formål​**

Orientere Helsedatarådet om oppdrag til FHI om å gjennomgå indikatorer og rapportering med formål om å vurdere rapportering som kan tas vekk.

**Bakgrunn**

På bakgrunn av opprag HD7 i FHIs tildelingsbrev for 2024, har vi gått gjennom rapporteringskravene i Norsk pasientregister og foreslått opplysninger som kan tas ut av registeret, vi har også foreslått andre tiltak som på sikt kan redusere rapporteringsbyrden.

**​​**

**Problembeskrivelse**    
Det konkrete tiltaket som i første omgang foreslås er å redusere rapporteringsbyrden ved å fjerne enkeltelementer i NPR-meldingen. Vi har identifisert 47 opplysninger som kan fjernes. Dette vil bidra til å redusere unødvendig rapportering. Forslaget vil sendes ut på høring før det besluttes og implementeres i informasjonsmodellen NPR-meldingen. Tiltaket vil derfor tidligst gjelde fra rapportering av data for 2026.

Vi foreslår også tiltak som på lenger sikt kan redusere rapporteringsbyrden:

* *Harmonisering av informasjonsmodeller og forbedring av brukergrensesnitt*:

En nøkkelfaktor for å forenkle registrering og rapportering er at klinikere dokumenterer data strukturert i EPJ, og at NPR automatisk henter disse dataene. En forutsetning for å få til dette er å harmonisere informasjonsmodeller og kodeverk i registrene og i EPJ. Flere integrasjoner mellom systemer og bedre brukergrensesnitt på avgiversiden vil også være viktige bidrag.

* *Utvide bruk av NPR som nøkkelregister:*

NPR kan brukes til å forenkle rapporteringen ved å gjenbruke data fra andre registre, dette er innført for Norsk intensiv- og pandemiregister, Kreftregisteret og KvaRus. Dette vil redusere dobbeltregistrering og legge grunnlag for økt kvalitet på dataene.

* *Tilpasse rapporteringskrav til enhetenes type:*

Rapporteringskrav bør spesialtilpasses ulike enheter for å tydeliggjøre hvilke krav som gjelder for ulike type enheter. Dette vil kreve en større omlegging av informasjonsmodellen for NPR.

* *Hente data fra flere kildesystemer og nasjonale fellesløsninger:*

Den ordinære NPR-meldingen rapporteres i dag fra ett kildesystem per helseinstitusjon, noe som fører til dobbeltregistrering. Å hente data fra flere kildesystemer eller nasjonale fellesløsninger kan effektivisere rapporteringen.

* *Forenkling av prosedyrekoder og administrative koder:*

Det er behov for en kritisk gjennomgang av prosedyrekodeverket for å fjerne overlapp mellom kliniske prosedyrer og administrative koder, noe som kan forenkle registreringen.

* *Forenkling av rapportering av digital hjemmeoppfølging:*

NPR-meldingen bør forbedres mht til rapportering av nye behandlingsformer som digital hjemmeoppfølging. På kort sikt vil det bli vurdert forenklinger, mens bedre integrasjoner og direkte rapportering fra flere kilesystemer vil vurderes når NPR etableres på ny registerplattform.

**Vedtak**

Helsedatarådet tar saken til orientering

**​​**

**(Vedlegg)**   
**​**

Vurdering av rapporteringsbyrde i NPR-melding